Folketing
2009-11-06

Der har tidligere været en diskussion om, hvorvidt det nu kan betale sig at løse alle problemer eller det måske var mere hensigtsmæssigt at bruge pengene på at løse et af problemerne. Den diskussion er heldigvis forstummet. Der er en bred forståelse for, at sikkerhedspolitik, udviklingspolitik og klimapolitik hænger sammen. Det er helt centralt, at der er en flerstrenget indsats, og på den baggrund er der også grund til at anerkende udenrigsministerens svar på denne forespørgsel i dag, hvor man jo netop illustrerer, at vi fra dansk side i de relevante fora yder en flerstrenget indsats på det her felt. Vi ved, at de steder, hvor tørke er et problem, kommer der mere tørke. Vi ved, at de steder, hvor det regner meget, regner det endnu mere på grund af klimaforandringerne. Klimaforandringerne er allerede nu konkrete og vil i stigende grad blive mere konkrete. Det påkalder sig selvfølgelig handling, for de fører til konflikter, de kan føre til øgede flygtningestrømme, og derfor er der nye diskussioner. Løsningen er bl.a.